BALA KU Abbey Abkhaz Abui Acholi Afrikaans Aja Akha Altai Alur American Sign Language Amharic Arabic Argentinean Sign Language Armenian Armenian (West) Ateso Attié Aymara Azerbaijani Azerbaijani (Cyrillic) Bashkir Bassa (Cameroon) Bassa (Liberia) Batak (Karo) Batak (Simalungun) Batak (Simalungun) Belize Kriol Biak Bicol Bislama Bolivian Sign Language Boulou Bété Cambodian Cebuano Changana (Mozambique) Changana (Zimbabwe) Chavacano Chichewa Chin (Hakha) Chin (Tiddim) Chin (Zotung) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombian Sign Language Cuban Sign Language Czech Czech Sign Language Damara Dangme Danish Dayak Ngaju Douala Drehu Dusun Dutch Edo Efik Emberá (Catío) English Estonian Ewe Fante Fijian Finnish Finnish Sign Language Fon French Futuna (East) Ga German Gitonga Gokana Greek Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hiligaynon Hindi Hungarian Hunsrik Iban Ibanag Ibinda Igbo Iloko Indonesian Indonesian Sign Language Irish IsiChiga IsiPidgin (seWest Africa) Isoko Italian Italian Sign Language Ivorian Sign Language Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Korean Kpelle Krio Kurdish Kurmanji Kwangali Kwanyama Kyangonde Lahu Lamba Lambya Lari Lenje Lhukonzo Lingala Lithuanian Lomwe Luganda Lugbara Lunda Luo Luvale Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazahua Mbunda Mende Meru Mexican Sign Language Mizo Mongolian Moore Myanmar Nahuatl (Central) Navajo Ndau Ndebele Ndebele (Zimbabwe) Ndonga Nengone Nepali Ngabere Ngangela Nias Nigerian Pidgin Niuean Norwegian Nsenga Nyaneka Nyungwe Nzema Odia Okpe Oromo Ossetian Otetela Pangasinan Pidgin (Cameroon) Polish Polish Sign Language Ponapean Portuguese Portuguese (Portugal) Portuguese Sign Language Punjabi (Shahmukhi) Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romanian Sign Language Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Russian Rutoro Réunion Creole Samoan Sangir Sango Sena Sepedi Sepulana Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Solomon Islands Pidgin Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tandroy Tankarana Tatar Telugu Tetun Dili Thai Thai Sign Language Tigrinya Tiv Tlapanec Tojolabal Tok Pisin Tongan Tshiluba Tshwa Tsonga Turkish Tuvaluan Twi Uighur (Cyrillic) Ukrainian Ulimi lweZandla lwase-Vietnam Ulimi lwezandla lwase-India Ulimi lwezandla lwase-Malaysia Ulimi lwezandla lwase-Myanmar Ulimi lwezandla lwase-Nepali Umbundu Urdu Urhobo Uruund Uzbek Uzbek (Roman) Valencian Vezo Vietnamese Wallisian Waray-Waray Welsh Wichi Wolaita Yacouba Zande Zulu ulimi lwezandla lwase-Angola1-3. Sigwetshelweni futhi uJehova uzasikhulula njani?AKE sithi ugwetshelwe ukuhlala ejele impilo yakho yonke kodwa wena ungelacala. Amathuba okuthi uphume alilihlo lentwala. Ikusasa lakho lifiphele futhi akula ongakwenza ukuze uzikhiphe esimeni leso. Besekusithi usulahle ithemba uzwe kuthiwa kulomuntu othembise ukuthi uzakukhipha ejele. Ungezwa njani?2 Sonke sagwetshelwa ukufa. Asingeke siphunyuke emihlathini yokufa. Kodwa uJehova ulawo amandla okusikhulula ekufeni. Uthembise ukuthi “isitha sokucina esizachithwa, yikufa.”​—1 KwabaseKhorinte 15:26.3 Uzwa kusithi hu nxa ucabanga ngokuthi uNkulunkulu uzaqeda ukufa. UJehova uzavusa “abafileyo” njalo uthembisa ukuthi bazaphinda baphile. (U-Isaya 26:19) Ake ucabange ukuthi lokho kuqakatheke kangakanani kuwe.NXA UNGAFELWA4. (a) Kuyini okungasiduduza nxa singafelwa? (b) Ngobani ababengabangane bakaJesu?4 Nxa singafelwa yisihlobo kumbe ngumngane, inhliziyo zethu zisala zisopha igazi futhi sikhala ezimathonsi. Ayabe esechithekile engasabutheki ngoba ngeke senelise ukumvusa lowomuntu. Kodwa iBhayibhili liyasiduduza. (Bala u-2 Khorinte 1:3, 4.) Ake sixoxeni ngesibonelo esitshengisa ukuthi uJehova loJesu bakukhangelele ngabomvu ukuvusa abafileyo. Ngesikhathi uJesu esemhlabeni, wayejayele ukuvakatshela uLazaro labodadewabo uMatha loMariya. UJesu lalaba abathathu babengamathe lolimi. IBhayibhili lithi: “UJesu wayemthanda uMatha kanye labafowabo oMariya loLazaro.”​—UJohane 11:3-5.5, 6. (a) UJesu wenzani lapho ebona izihlobo kanye labangane bakaLazaro bekhala? (b) Kungani kududuza ukwazi ukuthi uJesu uzwa ubuhlungu nxa abantu besifa?5 Ngelinye ilanga uLazaro wafa. UJesu wahamba wayaduduza uMatha loMariya. UMatha wathi esizwa ukuthi uJesu uyeza, wahle wathi lothu wayamhlangabeza. Wathaba ukubona uJesu kodwa wathi kuye: “Aluba ubukhona lapha ngabe umnewethu kafanga.” UMatha wayecabanga ukuthi kwakungaselalutho uJesu ayengalwenza. UJesu wathi ebona uMariya labanye bekhala, wadabuka, zehla lakuye. (UJohane 11:21, 33, 35) Wabuzwa ubuhlungu bokufelwa.6 Ukwazi ukuthi uJesu uzwa ubuhlungu nxa umuntu angafa kuyaduduza. Kusifundisa ukuthi uJehova loJesu bayakuzonda ukufa. (UJohane 14:9) UJehova ulamandla okuqeda ukufa futhi kasoze apholise amaseko, uzakuqeda masinyane.7, 8. Kungani uMatha wayengafuni ukuthi ilitshe elalivale ithuna likaLazaro lisuswe futhi uJesu wenzani ilitshe selisusiwe?7 UJesu wathi efika ethuneni likaLazaro, intuba yayivalwe ngci ngelitshe elikhulu. UJesu wathi: “Lisuseni ilitshe.” Kodwa uMatha wayengafuni ukuthi balisuse. Phela kwasekulamalanga amane uLazaro engcwatshiwe. (UJohane 11:39) UMatha wayengazi ukuthi uJesu ufuna ukwenzani.Ake ucabange ukuthi izihlobo kanye labangane bakaLazaro bathaba njani lapho esevusiwe!​—UJohane 11:38-448 Ilitshe lasuswa uJesu wasesithi kuLazaro: “Phuma!” Okwenzakalayo kwatshiya uMatha loMariya bengelankani. “Indoda efileyo yaphuma, izandla zayo lezinyawo kusongiwe ngamaqhele elineni.” (UJohane 11:43, 44) ULazaro wayesevusiwe. Waphinda wabonana lezihlobo kanye labangane bakhe. Kwakuyisimanga sezimanga sibili!‘NTOMBAZANA NGITHI KUWE, VUKA!’9, 10. (a) Ngubani owanika uJesu amandla okuvusa abantu? (b) Izindaba zokuvuswa kwabantu zisinceda ngani?9 UJesu wayewathatha ngaphi amandla okuvusa abafileyo? Engakavusi uLazaro, wathandaza ecela uJehova ukuthi amnike amandla. (Bala uJohane 11:41, 42.) ULazaro kayisuye yedwa owavuswayo. IBhayibhili lisitshela ngentombazana eleminyaka engu-12 eyayisibangwa lezibi. Uyise uJayiru wayesephelelwe futhi wancenga uJesu ukuthi ayisilise ngoba phela yayinguyedwana wakhe. UJayiru wathi esakhuluma loJesu, amanye amadoda afika athi: “Indodakazi yakho isifile. Kambe usamhluphelani umfundisi na?” Kodwa uJesu wathi kuJayiru: “Ungesabi, wena kholwa kuphela, izaphiliswa.” Wasehamba loJayiru. Bathi sebebanga endlini kaJayiru, uJesu wabona abantu besiqhinqa isililo. UJesu wathi kubo: “Thulani ukukhala. Kafanga kodwa ulele.” Kufanele ukuthi abazali bentombazana leyo babezibuza ukuthi uJesu utshoni. UJesu wacela wonke umuntu ukuthi aphume phandle wasengena labazali bentombazana endlini lapho eyayibekwe khona. UJesu wabamba isandla sentombazana wasesithi kuyo: ‘Ntombazana ngithi kuwe, vuka.’ Abazali bayo bathaba baze bathinta amayezi lapho beyibona ivuka. (UMakho 5:22-24, 35-42; ULukha 8:49-56) Kusukela ngelanga lelo, babesithi nxa bekhangela umntanabo bakhumbule lokho uJehova ayebenzele khona esebenzisa uJesu. *10 Abantu abavuswa nguJesu baphinda bafa. Kodwa lokho esikufunda ngabo kuyasinceda ngoba kwenza sibe lethemba. Kusitshengisa ukuthi uJehova uyafuna ukuvusa abantu abafileyo futhi uzabavusa.SIFUNDANI EZINDABENI ZOKUVUSWA KWABANTU?Umphostoli uPhethro wavusa owesifazana ongumKhristu okuthiwa nguDokhasi.​—ImiSebenzi 9:36-42U-Elija wavusa indodana yomfelokazi.​—1 AmaKhosi 17:17-2411. UmTshumayeli 9:5 uthini ngabantu abafileyo?11 IBhayibhili lithi “abafileyo kabazi lutho.” Yiso kanye isimo uLazaro ayekuso ngesikhathi efile. (UmTshumayeli 9:5) Wayefanana lomuntu oleleyo njengoba nje uJesu wayetshilo. (UJohane 11:11) Ngesikhathi uLazaro efile, ‘wayengazi lutho.’12. Sikwazi njani ukuthi uLazaro wavuswa sibili?12 Abantu abanengi bazibonela ngawabo uJesu evusa uLazaro. Izitha zikaJesu lazo zazikwazi ukuthi wavusa uLazaro. Phela uLazaro wayesephila. Pho babengakuphika njani ukuthi uvusiwe? (UJohane 11:47) Abantu abanengi bamvakatshela uLazaro futhi lokhu kwenza bakholwa ukuthi uJesu wayethunywe nguNkulunkulu. Izitha zikaJesu azizange zikuthande lokhu, yikho zeluka icebo lokuthi zibulale uJesu loLazaro.​—UJohane 11:53; 12:9-11.13. Kuyini okwenza sibe leqiniso lokuthi uJehova uzabavusa abafileyo?13 UJesu wathi “bonke abasemathuneni” bazavuswa. (UJohane 5:28) UJehova uzavusa bonke abasenkumbulweni yakhe. Ukuze uJehova avuse umuntu othile, kumele akhumbule konke ngaye. Kodwa angenelisa yini ukukwenza lokho? Ake ucabange ukuthi kulezinkanyezi ezinengi kangakanani. Lanxa zizinengi kangako, iBhayibhili lithi uJehova uzazi zonke ngamabizo azo. (Bala u-Isaya 40:26.) Kambe nxa esazi inkanyezi ngayinye, kungamehlula yini ukukhumbula konke okumayelana lalabo abazavuswa? Okunye okwenza sibe leqiniso lokuthi uJehova uzabavusa abantu abafileyo yikuthi nguye owadala zonke izinto. Yikho ulawo amandla okubavusa.14, 15. Amazwi kaJobe asifundisani ngokuvuswa kwabafileyo?14 Indoda elungileyo uJobe yayikholwa ukuthi abafileyo bazavuswa. Wabuza wathi: “Umuntu angafa uphinde aphile na?” Wasesithi kuJehova: “Uzabiza lami ngizasabela; uzasifisa lesosidalwa esenziwa yizandla zakho.” Kuyakhanya ukuthi uJobe wayekwazi ukuthi uJehova ukulindele ngabomvu ukuvusa abantu abafileyo.​—UJobe 14:13-15.15 Uzwa njani nxa ucabanga ngokuvuswa kwabafileyo? Mhlawumbe uyazibuza ukuthi, ‘Izihlobo kanye labangane bami bazavuswa yini?’ Kuyasiduduza ukwazi ukuthi uJehova uyafuna sibili ukuvusa abafileyo. Ake sibone ukuthi iBhayibhili lithi ngabanjani abazavuswa lokuthi nxa sebevusiwe bazahlala ngaphi.‘BAZALIZWA ILIZWI LAYO BAPHUME’16. Ukuvuswa kwabantu esikhathini esizayo kuzabe kutshiyene njani lokwakudala?16 ULazaro kanye labanye abavuswayo baphinda babonana lezihlobo kanye labangane babo. Kodwa ukuvuswa kwabantu esikhathini esizayo kuzabe kungcono kulokwakudala. Ngenxa yani? Ngoba labo abazavuswa bazathola ithuba lokuphila phakade bengasafi. Ngaleso sikhathi kuyabe kungasela zimpi, ubugebenga lokugula emhlabeni.17. Ngobani abazavuswa?17 Ngobani abazavuswa? UJesu wathi: ‘Bonke abasemathuneni abo bazalizwa ilizwi layo baphume.’ (UJohane 5:28, 29) ISambulo 20:13 sithi: “Ulwandle lwakhupha abafileyo ababekulo, ukufa leHadesi kwakhupha abafileyo ababekukho.” IHadesi lithuna. Izigidi zabantu zizavuswa. IBhayibhili lithi kuzavuswa “abalungileyo lababi.” (Bala imiSebenzi 24:15.) Kutshoni lokhu?EPharadayisi, abafileyo bazavuswa baphinde babonane lezihlobo zabo18. Ngobani “abalungileyo” abazavuswa?18 “Abalungileyo” bagoqela izikhonzi zikaJehova ezithembekileyo ezafa uJesu engakabuyi emhlabeni. UNowa, u-Abhrahama, uSara, uMosi, uRuthe, u-Esta labanye bazavuswa bahlale khonapha emhlabeni. Abanye kukhulunywa ngabo kumaHebheru isahluko 11. Izikhonzi zikaJehova ezithembekileyo ezifa lamuhla zona-ke? Zizavuswa ngoba lazo zibalelwa ‘kwabalungileyo.’19. Ngobani “ababi”? UJehova uzabanika ithuba lokwenzani?19 “Ababi” abavuswa yizigidi zabantu ezafa zingazange zithole ithuba lokufunda ngoJehova. Lanxa bafa uJehova kabakhohlwanga. Uzabavusa ukuze bathole ithuba lokufunda ngaye futhi bamkhonze.20. Ngabanjani abangasoze bavuswe?20 Lokhu kutsho ukuthi bonke abafileyo bazavuswa yini? Hatshi. UJesu wathi labo abaseGehena ngeke bavuswe. Ibala elithi iGehena lihunyutshwe ngokuthi “isihogo” eBhayibhilini lesiNdebele. (ULukha 12:5) Ngubani olamandla okutsho ukuthi umuntu othile uyavuswa yini loba kavuswa? UJehova nguye uMahluleli, kodwa unike uJesu amandla ‘okwahlulela abaphilayo labafileyo.’ (ImiSebenzi 10:42) Loba ngubani ongalunganga futhi ongafuni ukuntshintsha kasoze avuswe.​—Khangela amabala asekucineni 18.NGOBANI ABAZAVUSWA BAYEHLALA EZULWINI?21, 22. (a) Labo abazayahlala ezulwini bavuswa belomzimba onjani? (b) Ngubani owaba ngowokuqala ukuvuselwa ukuyahlala ezulwini?21 IBhayibhili lisitshela ukuthi abanye abantu bazavuswa bayehlala ezulwini. Bazavuswa belemizimba yomoya.22 UJesu waba ngumqali wesiziba ukuvuselwa ukuyahlala ezulwini. (UJohane 3:13) UJehova wamvusa ngemva kwamalanga amathathu. (IHubo 16:10; ImiSebenzi 13:34, 35) UJesu kavuswanga elomzimba onjengowethu. Umphostoli uPhethro wathi uJesu ‘wabulawa emzimbeni kodwa wavuswa engumoya.’ (1 UPhetro 3:18) UJesu wavuswa eseyisidalwa somoya esilamandla. (1 KwabaseKhorinte 15:3-6) Kodwa iBhayibhili lithi akucinanga ngaye.23, 24. Ngobani ‘abangumhlambi omncane’ uJesu akhuluma ngabo futhi bangaki?23 UJesu engakafi watshela abafundi bakhe wathi: “Ngiya khona [ezulwini] ukuyalilungisela indawo.” (UJohane 14:2) Lokhu kutsho ukuthi abanye abalandeli bakhe bazavuswa bayehlala laye ezulwini. Bangaki? UJesu wathi balutshwana, ‘bangumhlambi omncane.’ (ULukha 12:32) Umphostoli uJohane yena waqamba ukuthi bangaki. Wabhala wathi wabona uJesu ‘emi phezu kweNtaba iZiyoni, elabayizi-144 000.’​—ISambulo 14:1.24 Laba abangu-144 000 babezavuswa nini? IBhayibhili lisitshela ukuthi babezavuswa lapho uJesu eseqalisile ukubusa ezulwini. (1 KwabaseKhorinte 15:23) Khathesi uJesu useyiNkosi ezulwini futhi inengi labangu-144 000 selavuswa laya ezulwini. Labo abasasemhlabeni bahle bavuswe ngokuphazima kwelihlo baye ezulwini besanda kufa nje. Kodwa bonke abanye abantu bazavuswa esikhathini esizayo futhi bazahlala emhlabeni olipharadayisi.25. Sizacubungulani esahlukweni esilandelayo?25 Masinyane uJehova uzakuqeda ukufa futhi ngeke kuphinde kube khona. (Bala u-Isaya 25:8.) Kodwa labo abaya ezulwini bayakwenzani khonale? IBhayibhili lithi bazabusa loJesu eMbusweni wasezulwini. Sizacubungula okunengi ngoMbuso lowo esahlukweni esilandelayo.^ indima 9 IBhayibhili lisitshela ngokuvuswa kwabancane labadala, amadoda labafazi, ama-Israyeli labezizweni. Ungafunda ngezindaba lezo ku-1 AmaKhosi 17:17-24; 2 AmaKhosi 4:32-37; 13:20, 21; UMathewu 28:5-7; ULukha 7:11-17; 8:40-56; ImiSebenzi 9:36-42; 20:7-12.IQINISO 1: UJEHOVA UZAKUQEDA UKUFA“Isitha sokucina esizachithwa, yikufa.”​—1 KwabaseKhorinte 15:26IBhayibhili lisiduduza njani nxa singafelwa?2 KwabaseKhorinte 1:3, 4Nxa singafelwa yisihlobo kumbe ngumngane, izinhliziyo zethu zisala zisopha igazi futhi sikhala ezimathonsi. IBhayibhili liyasiduduza.U-Isaya 25:8; 26:19UJehova ulawo amandla okuqeda ukufa. Uzabavusa abantu abafileyo.IQINISO 2: SINGABA LOKHOLO UKUTHI ABAFILEYO BAZAVUSWA“Ntombazana, ngithi kuwe, vuka!”​—UMakho 5:41, The Holy Bible in NdebeleKungani singaba lokholo lokuthi abafileyo bazavuswa?UJohane 11:1-44UJesu wavusa uLazaro.UMakho 5:22-24, 35-42UJesu wavusa intombazana encane.UJohane 11:41, 42UJesu wavusa abafileyo ngamandla awanikwa nguJehova.UJohane 12:9-11Abantu abanengi bambona uJesu evusa abafileyo. Izitha zikaJesu lazo zazikwazi ukuthi uyenelisa ukuvusa abafileyo.IQINISO 3: UJEHOVA UZAVUSA IZIGIDI ZABANTU“Uzabiza lami ngizasabela; uzasifisa lesosidalwa esenziwa yizandla zakho.”​—UJobe 14:13-15Ngobani abazavuswa?UJohane 5:28, 29Bonke abasenkumbulweni kaJehova bazavuswa.ImiSebenzi 24:15Abalungileyo lababi bazavuswa.UJehova uyazazi zonke izinkanyezi ngamabizo azo, yikho ngeke ehluleke ukukhumbula konke okumayelana lalabo afuna ukubavusa.IQINISO 4: ABANYE ABANTU BAVUSELWA UKUYAHLALA EZULWINI“Ngiya khona [ezulwini] ukuyalilungisela indawo.”​—UJohane 14:2Ngobani abavuselwa ukuyahlala ezulwini?1 UPhetro 3:18UJesu waba ngowokuqala ukuvuselwa ukuyahlala ezulwini.ULukha 12:32UJesu wathi abafundi bakhe abalutshwana yibo ababezavuselwa ukuyahlala ezulwini.UJehova ukhethe abantu abangu-144 000 ukuthi bayehlala ezulwini.Abantu bakaNkulunkulu bayafanana lomuntu ohlela ukuyahlala kwelinye ilizwe.
